Харис Моратхуҗин

Харис Моратхуҗин (Харис Ибраһим улы Моратхуҗин) – дәүләт эшлеклесе, 1929-1932 елларда Татарстан АССР Үзәк башкарма комитеты (ТатҮБК / ТатЦИК) президиумы рәисе.

 Тәрҗемәи хәле 
1895 елда Уфа губернасы Минзәлә өязе (хәзерге ТР Тукай районы) Останкау авылында туган. Көтүче, батрак, йөкче булып эшли. Бондюг химия заводында эшчеләр сыйныфына кабул ителә. Хәрби хезмәткә алына, аягы авыр яраланып, кире кайта. Бондюг заводында хәрби эшчеләр дружинасы оештыра һәм заводның хәрби комитетының җитәкчесе итеп билгеләнә. 1918 елда большевиклар фиркасенә керә. Ватандашлар сугышында катнаша. Минзәлә өязендә Сәнәкчеләр фетнәсен бастыруда башлап йөри. 
 1924 Алабуга кантоны башкарма комитеты рәисе. Шушы вазыйфада РКП (б) ның XIII корылтаена делегат итеп сайлана.
 1926 Лаеш кантоны башкарма комитеты рәисе итеп күчерелә.
 1929 елда ТАССР эчке эшләр халык комиссары. Ачык суд утырышларын гамәлгә кертә.
 1929 елда 34 яшьлек батрак улы Татарстан АССР Үзәк башкарма комитеты президиумы рәисе итеп сайлана. 1929 елның 15 декабренда ТатҮБКның II сессиясе ТАССР беренче бишьеллык планын кабул итә. Эшчеләр сыйныфының авылга ярдәмен оештыра. Утызынчы елларда ТАССР авыл районнарына 400 «егермебишмеңче» җибәрелә.
 1933 Яр Чаллы МТСы сәясәт бүлеге мөдире, РКП (б) Чаллы райкомы беренче сәркатибе.
 1937 Казанда «Кызыл Шәрык» заводы директоры.

 Бөек Ватан сугышы 
1941-1945 елларда Бөек Ватан сугышында катнаша.

 Сәяси золым корбаны 
Сәяси золым корбаны була. 7 елга хөкем ителә.КПСС һәм ССРБ тарихы белешмәлеге  Вафатыннан соң аклана.

 Чыганаклар 
Татарский энциклопедический словарь. — Казан: Институт Татарской энциклопедии АН РТ, 1998.

 Сылтамалар 
   ТР Дәүләт шурасы рәсми сайты 
   КПСС һәм ССРБ тарихы белешмәлеге

 Искәрмәләр 

Төркем:Сәясәтчеләр
Төркем:Татар сәясәтчеләре
Төркем:Татарстан парламенты җитәкчеләре
Төркем:Репрессияләнгән татарлар